open-index/open-wikipedia-markdown huggingface dataset:
Annie M. G. Schmidt

**Annie M. G. Schmidt**, õieti **Anna Maria Geertruida Schmidt** (20. mai 1911 Kapelle, Holland – 21. mai 1995 Amsterdam, Holland) oli hollandi kirjanik. Ta kirjutas mitmes žanris, ent on eelkõige tuntud lastekirjanikuna. 

Tema loodud tegelastest on tuntud Viplala, Jip ja Janneke jt. Mitmed tema raamatud on illustreerinud Fiep Westendorp.

Schmidt suri eutanaasiat kasutades oma 84. sünnipäevale järgnenud päeval.

## Tunnustus
*1987 Constantijn Huygensi auhind
*1988 Hans Christian Anderseni lastekirjanduspreemia

## Eesti keeles ilmunud teoseid
* "A nagu Aabel" ("De A van Abeltje", tõlkinud Vladimir Beekman; Tallinn: Eesti Raamat, 1966)
* "Viplala lood" ("Wiplala", "Wiplala weer", tõlkinud Vladimir Beekman; Tallinn: Eesti Raamat, 1969, 2. trükk 1975, 3. trükk 1983, 4. trükk 1993 [koos "Aabeli lugudega", Tallinn: Tiritamm], 5. trükk 2001)
* "Jip ja Janneke" ("Jip en Janneke", tõlkinud Marian Laving; Tallinn: Eesti Raamat, 1996, 2. trükk 2002, 3. trükk 2010)
* "Junts ja Vunts. Nõiad ja muud seesugused" ("Jorrie en Snorrie", "Heksen en zo", tõlkinud Marian Laving; Tallinn: Eesti Raamat, 1997)
* "Miisu" ("Minoes", tõlkinud Marian Laving; Tallinn: Eesti Raamat, 1998)
* "Pluk ja punane autokraana" ("Pluk van de Petteflet", tõlkinud Vladimir Beekman; Tallinn: Eesti Raamat, 2000)
* "Lendav lift" ("Abeltje", hollandi keelest tõlkinud Vladimir Beekman; Tallinn: Eesti Raamat, 2018 (NBǃ tõlke esitrükk ilmus ajakirja "Pioneer" kaasandes, 1965))
Kalchas

**Kalchas** (kr Κάλχας) on vanakreeka mütoloogias ennustaja, kes saatis kreeklaste vägesid Trooja sõjas.

Kalchas oli Thestori poeg. "Iliases" avaldab ta mehi vaevanud katku põhjuse: et haigusest pääseda, tuleb Apolloni preestrile Chrysesele tagastada tema tütar Chryseis.

Kalchas ennustas ka, et Trooja hävib üheksandal sõja-aastal.

Oraakli järgi pidi Kalchas surema, kui kohtab endast paremat ennustajat. Selgus, et selleks oli Teiresiase lapselaps Mopsos. Teise loo järgi suri Kalchas naeru kätte ettekuulutatud surmapäeval, kui ennustus näis jäävat täitumata.

## Viited
King's Crossi tulekahju

**King's Crossi tulekahju** oli 1987. aasta 18. novembril kell 19.30 Londoni metroo King's Cross St. Pancrase metroojaamas puhkenud põleng, milles hukkus 31 inimest.

## Põleng

Tulekahju alguses nägid mõned inimesed suitsu eskalaatori kohal. 15 minutit hiljem märgati väikseid leeke astmete alt välja paiskumas, mille peale eskalaator seisati. Poole tunni pärast saabusid päästjad, kes oletasid, et tegu on väikese tulekahjuga. Meeste pealik Colin Townsley andis igaks juhuks korralduse tuua hapnikumaskid ja vedada kohale voolik. Townsley jäi üksi kolde juurde valvesse.

Järgnes katastroof. Mõne hetkega mattus tulekoldest kõrgemal asunud piletimüügisaal tulle. Väljapääse polnud tiheda suitsu tõttu võimalik näha ja lühise tagajärjel oli kustunud valgustus, mis raskendas ohupiirkonnast väljumist. All jaamas saabusid aga endiselt rongid. Ainsad pääseteed olidki rongid või metrootunneli kaudu põgenemine. 

Pärast põlengu puhkemist kihutasid õnnetuspaigale üle 30 päästemeeskonna ja 14 kiirabiautot. Põleng suudeti kustutada kell 1.46.

## Põhjused
Tõenäoliselt põhjustas põlengu eskalaatori astmele visatud tikk või suitsukoni, mis astme alla kukkudes süütas sinna pikema aja jooksul kogunenud prahi ja tolmu. Kuigi Londoni metroos on suitsetamine keelatud, leidub ikka inimesi, kes keelust kinni ei pea. Väikese tulekolde ebatavaliselt kiiret levikut seletati ''flashover''-efektiga ehk tuli levis lööklainetaoliselt. Põlengule aitas kaasa ka asjaolu, et eskalaator oli puidust.

## Hukkunud

Õnnetuses hukkus 31 inimest ja vigastada sai üle 60. Enamik hukkunuid suri vingumürgistusse.

* Betty Afua Agyapong 
* Terence Alonzo Best 
* Mark David Bryant 
* Andy Burdett
* Elizabeth Norma Byers
* Treena Chappell 
* Dean T. Cottle 
* Susheila Nirmala Cottle 
* Sarah Dearden 
* Neville Harold Eve
* Jane Alison Fairey

* Natalie Angela Falco 
* Alexander Fallon
* Jonathan Redvers George 
* Kuttalam Govindarajan 
* Graham David Hall
* Michael Holden 
* Ralph Humberstone 
* Bernadette Frances Kearney 
* Michael Anthony Keegan 
* Mohammed Shoaib Khan
* Marco Liberati

* Philip Geoffrey Marks
* Laurence Vincent Moran
* Lawrence Sonny Newcombe 
* Stephen Alan Parsons 
* Christopher W. Roome
* Rai Mohabib Singh
* John Fitzgerald Joseph St Prix
* Ivan Tarassenko
* Colin James Townsley 


Colin James Townsley oli ainus päästetöötaja, kes põlengus hukkus. Arvatakse, et ta jäi kedagi abistama ja hingas suitsu sisse, kuna tal polnud hingamisaparaati. Kolleegid leidsid Townsley väljapääsu lähedalt ja hoolimata elustamiskatsetest suri ta haiglas.

Pärast põlengut jäi üks inimene paljudeks aastateks tuvastamata. Alles 22. jaanuaril 2004 selgus kohtuekspertiisis, et hukkunu oli 73-aastane Alexander Fallon.
Feliks Kinkar

**Feliks Kinkar** (21. september 1929 Narva – 3. juuli 2020) oli eesti ajaloolane.

Ta lõpetas 1947. aastal Rakvere Õpetajate Seminari, 1949. aastal Tallinna Õpetajate Instituudi (ajaloo-osakonnas) ning 1951. aastal Leningradi A. J. Herzeni nimelise Riikliku Pedagoogilise Instituudi (ajalooteaduskonnas). 1952. aastal lõpetas ta Leningradi Ülikooli juures ühiskonnateaduste õppejõudude kursused.

Aastatel 1952–1953 töötas ta Tallinna Pedagoogilise Instituudi marksismi-leninismi aluste kateedri vanemõpetajana ning 1953–1955 Tartu Õpetajate Instituudi marksismi-leninismi aluste kateedri juhatajana. 1955. aastast oli ta Tartu Riikliku Ülikooli marksismi-leninismi aluste ja 1962–1990 NLKP ajaloo õppejõud: esmalt vanemõpetaja, alates 1967 dotsent, alates 1986 professor. 

Kinkar uuris kultuuriprotsesside arengut Eestis 20. sajandi algul (sh eesti ja saksa haridusseltside tegevust), kultuurharidustööd Nõukogude okupatsiooni all olevas Eestis, kultuurielu arengut maal, vabaharidust Eestis jm.

## Tegevus ELKNÜ-s ja NLKP-s
1953. aastast oli ta NLKP liige.

Aastatel 1959–1962 oli ta NLKP Keskkomitee Ühiskonnateaduste Akadeemia aspirant, 1962. aastal sai ajalookandidaadi kraadi. 1983. aastal kaitses ta EKP Keskkomitee Partei Ajaloo Instituudi juures ajaloodoktori väitekirja (töö teema *"Коммунистическая партия – организатор культурного преобразования эстонского села"*).

## Teoseid
* *"Социализм и культура села: из опыта Компартии Эстонии по руководству культурным преобразованием села (1940–1980 годы)"*. Таллинн: Ээсти раамат, 1985
* "Vabaharidus Eestis (1918–1940)". Tallinn: Koolibri, 1993
* "Eesti haridusseltside ajaloost". Tartu: Tartu Ülikooli Kirjastus, 1996
* "Lehekülg Eestimaa kultuuriloost: baltisaksa haridusseltsid Eestis 1905–1914". Tallinn: Olion, 2000
*Boriss Sokolov. "Vassili Stalin – Kas türanni vesivõsu?". Tõlkinud Feliks Kinkar. Tallinn: Huma, 2004

## Viited

## Välislingid
*Pekka Erelti intervjuu Feliks Kinkariga. Eesti Ekspress, 4. oktoober 1996
Mihhail Starodubtsev

**Mihhail Starodubtsev** (sündinud 14. augustil 1982) on Eesti jalgpallur (väravavaht). 

Ta mängib Eesti klubis JK Sillamäe Kalev.

## Klubikarjäär
*Viimane mäng 30.06.2012*

## Viited

## Välislingid
*Mihhail Starodubtsev jalgpall.ee veebis
Artem Levizi

**Artem Levizi** (sündinud 2. märtsil 1993 Tihvinis) on Venemaa kodakondsusega Eesti jalgpallur (väravavaht). Ta mängib Eesti Meistriliiga klubis TJK Legion.

## Klubikarjäär
*Viimane mäng 01.07.2012*

## Viited

## Välislingid
*Artem Levizi jalgpall.ee veebis
Karl Gottlob Hoffmann

**Karl Gottlob Hoffmann** (ka **Carl Gottlob Hoffmann**, **Karl Gottlob Hofmann** ja **Carl Gottlob Hofmann**; 2. märts/13. märts 1767 Laubani kreis – 30. jaanuar/11. veebruar 1814 Paistu) oli Eesti vaimulik.

Ta sündis Laubani kreisis Kerzdorfis (Laubani lähedal, praegue haldusjaotuse ja nimede korral Lubańi maakonnas, Alam-Sileesia vojevoodkonnas, Poolas. Ta käis aastatel 1778–1786 Laubanis (praegu Lubań) koolis. Aastatel 1786–1791 (immatrikuleeriti 2. mail 1786) õppis ta usuteadust Leipzigi Ülikoolis. Pärast ülikooli lõpetamist töötas ta koduõpetajana Liivimaal. Aastatel 1796–1801 töötas ta koolis konrektorina (praeguses mõttes õppealajuhatajana). Ordineeriti 10. juulil/21. juulil 1798 õpetajaks.

Ta oli aastatel 1798–1801 Tartu Jaani koguduse abiõpetaja. Aastatel 1801–1814 oli ta Paistu Maarja koguduse õpetaja; lisaks oli ta aastatel 1813–1814 Viljandi praostkonna praost.

## Isiklikku
Tema poeg Ernst Reinhold Hofmann oli baltisaksa geoloog ja mineraloog ning professor Kiievi ja Peterburi ülikoolis.

## Viited
Alfonso García Robles

**Alfonso García Robles** (20. märts 1911 Zamora, Michoacáni osariik – 2. september 1991 México) oli Mehhiko diplomaat ja poliitik. 

Ta pälvis 1982. aastal Nobeli rahuauhinna, mida jagas rootsi diplomaadi Alva Myrdaliga. Auhind anti talle tunnustuseks pikaajalise ja tulemusliku tegevuse eest tuumadesarmeerimise edendamisel, eriti seoses Tlatelolco lepingu (1967) algatamise ja sõlmimisega, millega kehtestati Ladina-Ameerika ja Kariibi mere regioon tuumavabaks tsooniks.

## Välislingid
* Alfonso García Robles Nobeli auhinna lehel
Dan Paźniak

**Dan Paźniak** (valgevenepäraselt **Дан Пазьня́к**; leedupäraselt **Danas Pozniakas**; venepäraselt **Дан Позняк**; 19. oktoober 1939 Tołczak, Białystoki vojevoodkond; praegu Podlaasia vojevoodkond, Poola – 4. veebruar 2005 Vilnius) oli Leedu ja Nõukogude Liidu poksija, rahvuselt valgevenelane.

Paźniak oli 1968. aastal Leedu NSV parim sportlane. 

Paźniak võitis poolraskekaalus (kuni 81 kg) 1968. aasta México olümpiamängude poksivõistlustel kuldmedali ja tuli olümpiavõitjaks.

Paźniak võitis poolraskekaalus (kuni 81 kg) kuldmedali ja tuli Euroopa meistriks 16. Euroopa meistrivõistlustel (Ida-Berliin, 1965), 17. Euroopa meistrivõistlustel (Rooma, 1967) ning 18. Euroopa meistrivõistlustel (Bukarest, 1969). Ta sai poolraskekaalus (kuni 81 kg) 15. Euroopa meistrivõistlustel (Moskva, 1963) hõbemedali, kaotades finaalis kuldmedalivõitjale ja Euroopa meistrile Zbigniew Pietrzykowskile (Poola).

Paźniak oli poolraskekaalus (kuni 81 kg) kokku viiekordne Nõukogude Liidu meister aastatel 1962, 1964–1965 ja 1967–1968. Ta sai Nõukogude Liidu meistrivõistlustel II keskkaalus (kuni 75 kg) 2. koha 1960. aastal ja poolraskekaalus (kuni 81 kg) 3. koha aastatel 1961 ja 1964.

## Viited

## Välislingid
*
Eimantas Valaitis

**Eimantas Valaitis** (sündinud 3. juunil 1982) on Leedu jalgpallur (kaitsja). 

Ta mängib Eesti klubis JK Sillamäe Kalev.

## Klubikarjäär
*Viimane mäng 14.07.2012*

## Viited

## Välislingid
*Eimantas Valaitis jalgpall.ee veebis
Anna Kalamees

**Anna Kalamees** (neiuna **Anna Sink**; 23. september 1900 Kabala vald – 12. detsember 1992 Tallinn) oli eesti kopsuarst.

Ta lõpetas Eesti Aleksandrikooli ja aastal 1921 Viljandi Eesti Haridusseltsi Tütarlaste Gümnaasiumi. Aastatel 1921–1928 õppis Tartu Ülikooli arstiteaduskonnas, lõpetades selle arsti astmega.

Aastal 1928 alustas tööd Tartu tiisikuse vastu võitlemise seltsi tiisikuse nõuandlas. Aastal 1931 valiti ta 30 soovija hulgast Taheva laste tuberkuloosisanatooriumi arstiks, kus töötas pikka aega, vahepeal täiendades end stomatoloogia alal Viinis. Aastal 1940 sai ta koha Tallinna nakkushaiglas dr. Karl Kauri assistendina. Sama aasta lõpul asus ta tööle tuberkuloosihaigla juhatajana Turba tänaval ja samal ajal ka väikelaste tuberkuloosi sanatooriumis Hiiul. 

Aastal 1941 evakueerus ta Nõukogude Liidu tagalasse, kust tuli tagasi aastal 1944, asudes taas tööle Hiiule, kus töötas aastani 1946. Aastal 1949 täiendas ta end tuberkuloosi alal ja sai aastal 1950 Nõmme laste kopsutuberkuloosi sanatooriumi peaarstiks ja samas ka röntgenoloogiks. Aastal 1972 sai ta Tallinna vabariikliku tuberkuloosidispanseri statsionaari arstiks, kus töötas kuni pensionile (ta töötas 80. eluaastani) siirdumiseni. Ta oli aktiivne ftisiaatrite seltsi liige.

Ta suri 12. detsembril 1992 Tallinnas ja ta maeti 16. detsembril 1992 Metsakalmistule.

## Isiklikku
Tema abikaasa dr. Heinrich (Henn) Kalamees oli samuti arst. Tema vend Peeter Sink oli eesti maalikunstnik, luuletaja, kultuuri- ja usutegelane; vennapoeg Tunne Kelam on poliitik, vennapoeg Kuldar Sink oli eesti helilooja ja flöödimängija.

## Viited
Igor Dudarev

**Igor Dudarev** (sündinud 12. augustil 1993 Sillamäel) on Venemaa kodakondsusega Eesti jalgpallur (kaitsja). Ta mängib Eesti Meistriliiga klubis Tartu JK Tammeka.

## Klubikarjäär
*Viimane mäng 14.07.2012*

## Viited

## Välislingid
*Igor Dudarev jalgpall.ee veebis
Kaarnakivi

**Kaarnakivi** (ka **Pruudikivi**, **Armumiskivi**) gneissgraniidist hiidrahn Lääne-Viru maakonnas Haljala vallas Vainupea külas.

Rahnu ümbermõõt on 24,5 meetrit, pikkus 10,6 m, laius 5,6 m, kõrgus 5,5 m ning maht 120 m3.

Rahn on korrapäratu püramiidja kujuga, lagunenud kaheks osaks. Rahn on läbitud arvukatest lõhedest. Lõunapoolse tipu alla jääb koobas, kus võib varjuda vihma eest. Lõunast vaadatuna meenutab rahn avatud lõugadega looma pead, lääne poolt aga meenutab kivi terav nurk linnu nokka.

Rahvajutu järgi olla see kivi ühel udusel ööl Soomest Vainupea randa tulnud, hommikul istunud selle otsas kaaren. Õhtuti roninud rannapiigad kivi otsa ootama oma merelt saabuvaid peigmehi. Ka pulmade aeg ronitud kivi otsa.

Nimi "Pruudikivi" tulnud sellest, et kunagi varem suvitajate teenijad kivi juures viibides olevat rääkinud, et kes kivi otsa pääseb, see saab pruudiks.

Rahn on alates 1939. aastast üksikobjektina looduskaitse all.

## Vaata ka
*Eesti hiidrahnude loend

## Viited

## Välislingid
*
*
Jüri Markus

**Jüri Markus** (ka **Georg Markus**; 28. november (vkj)/ 10. detsember 1876 Kabala vald, Pilistvere kihelkond, Viljandimaa – 31. detsember 1931 Tallinn) oli eesti näitleja ja teatritegelane.

Ta õppis Türi-Alliku ministeeriumikoolis ja Tallinnas raamatupidamiskursustel, sai aastal 1895 koolmeistri kutse.

Ta oli aastail 1901 ja 1902 Lootuse seltsi näitejuht, kuulus aastatel 1905–1907 Estonia Seltsi teatrikomisjoni, oli Estonia teatri majandusjuht, etteütleja ja näitleja. Ta tõlkis ligi 15 näidendit, sealhulgas Henrik Ibseni "Seltskonna toed" ja Gerhart Hauptmanni "Elga".

## Isiklikku
Tema esimesest abielust 1899. aastast näitleja Anna Markusega oli neil tütar Elsbet Parek, kelle tütretütar Lagle Parek ja teise tütretütre poeg Heiki Ahonen on vabadusvõitejad ja poliitikud.

## Viited

## Välislingid
*Haud Tallinna Metsakalmistul
Georg Markus

**Georg Markus** (24. oktoober 1841 Kurla, Kabala vald – 6. juuni 1929 Meedla, Loona vald) oli eesti õpetaja ja põllumajandustegelane.

Ta õppis Kurla külakoolis ja Pilistvere kihelkonnakoolis, lõpetas 1870. aastal Põltsamaa Karlshofi eragümnaasiumi kooliõpetaja eksamiga.

Aastatel 1871–1882 oli ta õpetaja Kaarma õpetajate seminaris. Aastatel 1882–1929 oli ta mõisarentnik ja taluomanik Loona vallas Meedla külas.

1902. aastal oli ta Saaremaa Eesti Põllumeeste Seltsi asutaja ning selle esimees kuni 1914. aastani.

Ta on maetud Kaarma kalmistule.
## Viited
Elliptilised koordinaadid

**Elliptilised koordinaadid** ehk **konfokaalsed koordinaadid** on tasandil konfokaalsete koonuselõigete parvedega määratud kõverjoonelised koordinaadid.

## Vaata ka
*Kõverjoonelised koordinaadid
*Lineaarsed koordinaadid

## Viited
Empiiriline valem

**Empiiriline valem** on keemilise ühendi molekuli koostisse kuuluvate keemiliste elementide suhteline sisaldus väikseimates täisarvudes. Empiiriline valem ei kajasta molekuli koostisse kuuluvate aatomite tegelikku arvu ega molekuli struktuuri. 

Erinevalt empiirilisest valemist näitab molekulivalem molekuli koostisse kuuluvate elementide aatomite arvu ning struktuurivalem näitab molekuli moodustavate aatomite vastastikust asetust ja aatomitevaheliste keemiliste sidemete iseloomu. Näiteks n-heksaani struktuurivalem on CH3CH2CH2CH2CH2CH3, molekulivalem on C6H14 ja empiiriline valem on C3H7. 

Üks ja sama empiiriline valem võib kuuluda erinevatele keemilistele ühenditele. Näiteks formaldehüüdi, äädikhappe ja glükoosi empiiriline valem on CH2O (molekulivalemid vastavalt CH2O, C2H4O2 ja C6H12O6).

## Vaata ka
*Keemiline valem
*Molekulivalem
Gintas Podelis

**Gintas Podelis** (sündinud 1. detsembril 1986) on leedu jalgpallur (ründaja). 

Ta mängis 2012. aasta esimese poole Eesti klubis JK Sillamäe Kalev.

## Klubikarjäär
*Viimane mäng 22.05.2012*

## Viited

## Välislingid
*Gintas Podelis jalgpall.ee veebis
Evoluut

**Evoluut** (ld sõnast *ēvolūtus* 'lahtirullitud') on tasandilise joone normaalide parve mähisjoon.

Ellipsi evoluuti nimetatakse astroidiks.

## Vaata ka
*Evolvent (involuut)
*Hüpotsükloid
*Poolkuupparabool

## Viited
Tyson Chandler

**Tyson Cleotis Chandler** (sündinud 2. oktoobril 1982 Hanfordis) on USA korvpallur, kes on mänginud korvpalliliigas NBA 20 hooaega. Chandler tuli 2011. aastal Dallas Mavericksiga NBA meistriks ning USA koondisega 2010. aastal maailmameistriks ja 2012. aastal olümpiavõitjaks. 

## NBA karjäär
2001. aasta NBA *draft*'ist teisena Los Angeles Clippersisse valitud Chandler vahetati kohe Elton Brandi vastu Chicago Bullsi. Pärast viit hooaega vahetati Chandler Bullsist edasi New Orleans Hornetsisse, kus ta tegi statistiliselt karjääri ühe parima aasta, kui tõi hooajal 2007/08 keskmiselt 11,8 punkti ja 11,7 lauapalli mängus. 

Kolm aastat Hornetsis mänginud Chandler vahetati seejärel üheks hooajaks Charlotte Bobcatsi ja siis edasi Dallas Mavericksi, kellega tuli 2011. aastal ka NBA meistriks. Põhihooajal keskmiselt 10,1 punkti ja 9,4 lauapalli toonud Chandleri näitajad väljalangemismängudes olid keskmiselt 8 punkti ja 9,2 lauapalli.

Pärast võidukat hooaega Dallases liitus Chandler New York Knicksiga, kelle koosseisus valiti ta 2012. aastal NBA parimaks kaitsemängijaks. Kolm aastat New Yorgis mänginud Chandler vahetati 2014. aasta suvel üheks hooajaks tagasi Dallasesse, misjärel sõlmis ta nelja-aastase lepingu Phoenix Sunsiga. Uustulnuka Deandre Aytoni saabudes väiksemasse rolli jäänud Chandler siirdus 2018. aasta novembris Los Angeles Lakersisse ja seejärel 2019. aasta suvel Houston Rocketsisse. 

Selgelt vahetusmängija rolli taandunud Chandler tõi viimasel, 2019/20. hooajal Rocketsi eest keskmiselt 8,4 minutiga 1,3 punkti ja 2,5 lauapalli mängus ning pole hooajaks 2020/21 uut lepingut teeninud.

## Saavutused
* NBA meister (2011)
* NBA tähtede mäng (2013)
* NBA sümboolne kolmas viisik (2012)
* NBA aasta parim kaitsemängija (2012)
* NBA sümboolne 1. kaitseviisik (2013)
* NBA sümboolne 2. kaitseviisik (2011, 2012)

## Rahvuskoondis
Chandler tuli USA korvpallikoondisega 2010. aastal maailmameistriks ja 2012. aastal olümpiavõitjaks. 

## Välislingid
* Tyson Chandler – NBA.com
* Tyson Chandler – Basketball-Reference.com
Astroid

**Astroid** on tasandiline joon, mida ristkoordinaatides saab esitada võrrandiga
:x^{2/3} + y^{2/3} = a^{2/3}.

Astroid on hüpotsükloidi erijuht.

## Vaata ka
*Evoluut
*Involuut

## Viited
Funktsionaalanalüüs

**Funktsionaalanalüüs** on matemaatika haru, mis uurib mis tahes topoloogiliste ruumide (eeskätt funktsionaalruumide) vahel toimivaid operaatoreid.

## Viited
Xherdan Shaqiri

**Xherdan Shaqiri** (sündinud 10. oktoobril 1991 Gjilanis) on Kosovo päritolu Šveitsi jalgpallur, äärepoolkaitsja. Ta mängib 2022. aasta veebruarist Major League Socceri klubis Chicago Fire.

Shaqiri alustas klubikarjääri kodumaa klubis FC Basel, millega tuli kolmel korral Šveitsi meistriks. 2012. aastal liitus ta Saksamaa kõrgliiga klubiga Müncheni Bayern, kus ta võitis vaatamata vähesele mänguajale viis Saksamaa tiitlit ja kolm rahvusvahelist tiitlit. 2015. aasta jaanuaris liitus ta Itaalia kõrgliiga klubiga Internazionale, kuid juba pool aastat hiljem suundus ta Inglismaale Stoke Citysse. 2018. aastal suundus 13,5 miljoni naela eest Liverpooli.

## Koondisekarjäär
Debüüdi Šveitsi rahvuskoondises tegi Shaqiri 3. märtsil 2010 sõprusmängus Uruguay vastu.

Esimese värava lõi ta Šveitsi rahvuskoondises 7. septembril 2010 mängus Inglismaa vastu.

2014. aasta maailmameistrivõistluste viimases alagrupimängus 25. juunil tegi Shaqiri Hondurase vastu kübaratriki ja Šveits võitis 3:0.

2016. aasta Euroopa meistrivõistluste kaheksandikfinaalis lõi ta käärlöögist värava Poola vastu, kuid Šveits kaotas Poolale lõpuks penaltiseeria järel ja langes välja.

2018. aasta maailmameistrivõistluste teises alagrupimängus 22. juunil lõi ta  90. minutil värava Serbia vastu, tuues Šveitsile olulise 1:2 võidu.

## Saavutused
;Basel
*Super League: 2009–10, 2010–11, 2011–12
*Šveitsi karikas: 2009–10, 2011–12
;Müncheni Bayern
*Bundesliga: 2012–13, 2013–14
*DFB-Pokal: 2012–13, 2013–14
*DFL-Supercup: 2012
*UEFA Meistrite Liiga: 2012–13
*UEFA Superkarikas: 2013
*Klubide maailmameistrivõistlused: 2013
;Liverpool
*Premier League: 2019–20
*UEFA Meistrite Liiga: 2018–19
*UEFA Superkarikas: 2019
*Klubide maailmameistrivõistlused: 2019

## Viited

## Välislingid
* "Shaqiri ja Xhaka võivad vastuoluliste žestide eest karistada saada". sport.err.ee. 24.6.2018
Toni Kroos

**Toni Kroos** (sündinud 4. jaanuaril 1990 Greifswaldis) on Saksamaa jalgpallur, kes mängis poolkaitsjana Hispaania kõrgliiga klubis Madridi Real ja Saksamaa jalgpallikoondises.

## Koondisekarjäär
2007. aasta noorte maailmameistrivõistlustel võitis ta Saksamaa alla 17-aastaste koondisega pronksmedali. Ta lõi turniiril viis väravat ja valiti turniiri parimaks mängijaks.

Debüüdi Saksamaa rahvuskoondises tegi ta 3. märtsil 2010 sõprusmängus Argentina vastu.

Esimese värava lõi ta rahvuskoondises 6. septembril 2011 sõprusmängus Poola vastu.

2018. aasta maailmameistrivõistluste teises alagrupimängus lõi ta üleminutitel värava Rootsi vastu, tuues Saksamaale olulise 2:1 võidu. Viimases alagrupimängus kaotati aga Lõuna-Koreale 0:2 ja langeti konkurentsist.

Ta on kuulunud Saksamaa koondisse ka 2010. aasta maailmameistrivõistlustel ja 2014. aasta maailmameistrivõistlustel, mil tuldi maailmameistriks, ning 2012. ja 2016. aasta Euroopa meistrivõistlustel.

## Saavutused
;Müncheni Bayern
*Bundesliga: 2007–08, 2012–13, 2013–14
*DFB-Pokal: 2007–08, 2012–13, 2013–14
*DFB-Ligapokal: 2007
*Saksamaa superkarikas: 2012
*UEFA Meistrite Liiga: 2012–13
*Euroopa Superkarikas: 2013
*Jalgpalliklubide maailmameistrivõistlused: 2013

;Madridi Real
*La Liga: 2016–17
* Hispaania superkarikas: 2017
* UEFA Meistrite Liiga: 2015–16, 2016–17, 2017–18
* Euroopa superkarikas: 2014, 2017
* Jalgpalliklubide maailmameistrivõistlused: 2014, 2016, 2017, 2018

## Viited

## Välislingid

* Toni Kroosi koduleht
* Profiil Madridi Reali kodulehel
Patrick Weihrauch

**Patrick Weihrauch** (sündinud 3. märtsil 1994 Gräfelfingis) on Saksamaa jalgpallur, kes mängib äärepoolkaitsjana Saksamaa tugevuselt kolmanda liiga klubis Dresdeni Dynamo.

Aastatel 2012–2016 mängis Weihrauch Müncheni Bayerni duubelmeeskonnas. Aastatel 2016–2017 mängis ta Saksamaa esiliigas Würzburger Kickersis ja aastatel 2017–2020 Bielefeldi Arminias. 2020. aasta suvel liitus ta Dresdeni Dynamoga.
Mitchell Weiser

**Mitchell-Elijah Weiser** (sündinud 12. aprillil 1994 Troisdorfis) on Saksamaa jalgpallur, kes mängib paremkaitsjana Saksamaa esiliiga klubis Bremeni Werder (laenul Leverkuseni Bayerist).

Aastatel 2012–2015 mängis ta Müncheni Bayernis.

## Koondisekarjäär
2011. aastal võitis Weiser Saksamaa noortekoondisega maailmameistrivõistlustel pronksmedali ja Euroopa meistrivõistlustel hõbemedali.

2017. aasta tuli ta Saksamaa koondisega U21 Euroopa meistriks.

## Saavutused
;Müncheni Bayern
*Bundesliga: 2013–14, 2014–15
*DFB-Pokal: 2013–14
*DFL-Supercup: 2012
*Klubide maailmameistrivõistlused: 2013
Emre Can

**Emre Can** (sündinud 12. jaanuaril 1994 Frankfurdis) on Saksamaa jalgpallur, kes mängib Saksamaa kõrgliiga klubis Dortmundi Borussia poolkaitsjana.

Ta alustas karjääri Müncheni Bayernis, mängides peamiselt reservmeeskonnas. 2013. aastal liitus ta Bayer Leverkuseniga. Järgmisel hooajal liitus ta Liverpooliga 9,75 miljoni naela eest. 2018. aasta juunis sõlmis ta nelja aasta pikkuse lepingu Itaalia kõrgiiga klubiga Juventus. 2020. aastal naasis ta Saksamaa Bundesligasse, liitudes Dortmundi Borussiaga.

## Koondisekarjäär
Can mängis Saksamaa noortekoondises eri vanuseklassides.

Debüüdi Saksamaa rahvuskoondises tegi ta 4. septembril 2015 EM-i valikmängus Poola vastu.

Can kuulus Saksamaa koondisse 2016. aasta Euroopa meistrivõistlustel. Ainus mäng, kus ta platsile pääses, oli 7. juulil poolfinaalmäng Prantsusmaa vastu; ta kuulus seal algkoosseisu.

2017. aastal kuulus ta Saksamaa koondisse FIFA konföderatsioonide karikavõistlustel. Ta pääses platsile kõigis viies mängus, kuuludes kahes alagrupimängus algkoosseisu.

Esimese värava Saksamaa koondises lõi ta MM-i valikmängus Aserbaidžaani vastu.

## Saavutused
;Müncheni Bayern
*Bundesliga: 2012–13
*DFB-Pokal: 2012–13
*DFL-Supercup: 2012

;Juventus
*Serie A: 2018–19
*Supercoppa Italiana: 2018

## Välislingid

* Profiil Liverpooli kodulehel
Anatoli Tõmoštšuk

**Anatoli Tõmoštšuk** (ukraina *Анатолій Тимощук*; sündinud 30. märtsil 1979 Lutskis) on endine Ukraina jalgpallur.

Ta on mänginud ka Peterburi Zenitis ja Müncheni Bayernis.

Tõmoštšuk oli mängijakarjääri ajal Ukraina üks armastatumaid jalgpallureid, kuid 2022. aasta veebruaris alanud sõja järel on ta selgelt väljendanud oma meelsust, jätkates tööd Venemaal Zeniti treenerina ning vaikides Ukraina sõja osas.

Seetõttu otsustas Ukraina jalgpalliliit tühistada tema saavutused mängijana ning ametlikult võeti talt ära kõik tiitlid. Lisaks võib ta ilma jääda oma treenerilitsentsist, sest selle on väljastanud Ukraina. 

Tõmoštšuk kaebas Ukraina jalgpalliliidu otsuse edasi selle apellatsioonikomiteesse, kuid seal lükati tema palve otsus ümber pöörata tagasi.

Lisaks kuulub ta Ukraina riigi poolt ametlikult sanktsioneeritud sportlaste hulka ning jäi ilma sünnilinna Lutski aukodaniku tiitlist.
Daniel Van Buyten

**Daniel van Buyten** (sündinud 7. veebruaril 1978 Chimays) on endine Belgia jalgpallur (keskkaitsja).

Ta mängis klubikarjääri jooksul Belgia kõrgliiga klubides Charleroi ja Standard Liège, Prantsusmaa kõrgliiga klubis Olympique de Marseille, Inglismaa kõrgliiga klubis Manchester City ning Saksamaa kõrgliiga klubides Hamburger SV ja Müncheni Bayern. Ta tuli Bayerniga neli korda Saksamaa meistriks ja võitis hooajal 2012–13 UEFA Meistrite Liiga.

Belgia jalgpallikoondises mängis Van Buyten aastatel 2001–2014 kokku 83 korda ja lõi kümme väravat.
Rafinha

**Rafinha**, täisnimega **Marcio Rafael Ferreira de Souza** (sündinud 7. septembril 1985 Londrinas) on Brasiilia jalgpallur, kes mängib kaitsjana Brasiilia kõrgliiga klubis São Paulo.

Aastatel 2011–2019 mängis ta Saksamaa kõrgliiga klubis Müncheni Bayern, kellega tuli seitse korda Saksamaa meistriks. Aastatel 2019–2020 mängis ta Brasiilia kõrgliiga klubis Flamengo, kellega tuli ta Brasiilia meistriks ja võitis Lõuna-Ameerika klubide meistrisarja Copa Libertadorese. 2020. aasta augustis liitus ta Kreeka kõrgliiga klubiga Olympiakós. 2021. aasta märtsis naasis ta Brasiiliasse, liitudes Grêmioga.

## Koondisekarjäär
2005. aasta juunioride maailmameistrivõistlustel võitis ta Brasiilia alla 20-aastaste koondisega pronksmedali.

Debüüdi Brasiilia rahvuskoondises tegi ta 26. märtsil 2008 sõprusmängus Rootsi vastu.

2008. aasta suveolümpiamängudel kuulus ta pronksmedali võitnud Brasiilia olümpiakoondisse.

## Saavutused
;Müncheni Bayern
* Bundesliga (7): 2012–13, 2013–14, 2014–15, 2015–16, 2016–17, 2017–18, 2018–19
* DFB-Pokal (4): 2012–13, 2013–14, 2015–16, 2018–19
* DFL-Supercup (4): 2012, 2016, 2017, 2018
* UEFA Meistrite Liiga (1): 2012–13
* Euroopa superkarikas (1): 2013
* Klubide maailmameistrivõistlused (1): 2013
;Flamengo
*Campeonato Brasileiro Série A: 2019
*Supercopa do Brasil: 2020
*Campeonato Carioca: 2020
*Copa Libertadores: 2019
*Recopa Sudamericana: 2020
*Klubide maailmameistrivõistlused: Teine koht 2019
;Olympiakós
*Kreeka karikas: 2020
;Grêmio
*Campeonato Gaúcho: 2021
*Recopa Gaúcha: 2021

## Välislingid

* Ametlik koduleht
Dante Bonfim Costa Santos

**Dante**, täisnimega **Dante Bonfim Costa Santos** (sündinud 18. oktoobril 1983 Salvadoris) on Brasiilia jalgpallur. 

Ta mängib kaitsjana Prantsusmaa kõrgliiga klubis Nice.

## Saavutused
;Standard Liège
*Belgia liiga: 2007–08
*Belgia superkarikas: 2008
;Müncheni Bayern
*Bundesliga: 2012–13, 2013–14, 2014–15
*DFB-Pokal: 2012–13, 2013–14
*DFL-Supercup: 2012
*UEFA Meistrite Liiga: 2012–13
*UEFA superkarikas: 2013
*Klubide maailmameistrivõistlused: 2013
Diego Contento

**Diego Armando Valentin Contento** (sündinud 1. mail 1990 Münchenis) on Itaalia päritolu endine Saksamaa jalgpallur (vasakkaitsja).

Ta alustas klubikarjääri Müncheni Bayernis. Aastatel 2010–2014 mängis ta klubi põhimeeskonnas. Aastatel 2014–2018 mängis ta Prantsusmaa kõrgliigaklubis Bordeaux' Girondins. Tema klubikarjääri viimaseks klubiks jäi Saksamaa esiliigaklubi SV Sandhausen hooajal 2020/21.

Aastatel 2007–2010 mängis ta Saksamaa noortekoondistes.
Lukas Raeder

**Lukas Raeder** (sündinud 30. detsembril 1993 Essenis) on Saksamaa jalgpallur (väravavaht). Ta mängib Saksamaa tugevuselt kolmanda liiga klubis VfB Lübeck.

Aastatel 2012–2014 kuulus ta Müncheni Bayerni ridadesse. Ta mängis põhiliselt klubi duubelmeeskonnas, kuid sai kaks mängu kirja ka klubi põhimeeskonnas Saksamaa kõrgliigas.

Aastatel 2014–2017 mängis Raeder Portugali kõrgliiga klubis Vitória de Setúbal. Hooajal 2017–18 mängis ta Inglismaa tugevuselt kolmanda liiga klubis Bradford City ja hooaja 2018–19 Saksamaa Regionalliga klubis Rot-Weiss Essen.
Maximilian Riedmüller

**Maximilian Riedmüller** (sündinud 4. jaanuaril 1988 Münchenis) on saksa jalgpallur (väravavaht).

Aastatel 2008–2013 mängis ta Müncheni Bayerni duubelmeeskonnas. Aastatel 2013–2015 mängis ta Saksamaa tugevuselt kolmanda liiga klubis Holstein Kieli. Seejärel liitus ta SV Heimstetteniga.
Tom Starke

**Tom Peter Starke** (sündinud 18. märtsil 1981 Freitalis) on endine Saksamaa jalgpallur, väravavaht. 

Ta on mänginud Leverkuseni Bayeris, Hamburger SV-s, Paderbornis, MSV Duisburgis, TSG 1899 Hoffenheimis ja Müncheni Bayernis.

Saksamaa rahvuskoondisse ta ei jõudnud, küll aga kuulus Saksamaa alla 20- ja 21-aastaste koondisse.

Alates 2019. aastast on ta töötanud Müncheni Bayerni kuni 19-aastaste võistkonna väravavahtide treenerina.

## Saavutused
;Müncheni Bayern
* Bundesliga: 2012–13, 2013–14, 2014–15, 2015–16, 2016–17, 2017–18
* DFB-Pokal: 2012–13, 2013–14, 2015–16
* DFL-Supercup: 2012, 2016
* UEFA Meistrite Liiga: 2012–13
* UEFA Superkarikas: 2013
* Klubide maailmameistrivõistlused: 2013
Nils Petersen

**Nils Petersen** (sündinud 6. detsembril 1988 Wernigerodes) on Saksamaa jalgpallur, kes mängib ründajana Bundesliga klubis SC Freiburg.

SC Freiburgiga liitus ta 2015. aastal. Enne seda mängis ta muu hulgas Bremeni Werderis ja Müncheni Bayernis.

Saksamaa jalgpallikoondises tegi Petersen debüüdi 2. juunil 2018 sõprusmängus Austria vastu. 2016. aasta suveolümpiamängudel võitis ta Saksamaa võistkonnaga hõbemedali.

## Välislingid
Jupp Heynckes

**Josef Heynckes** [hainkes] (sündinud 9. mail 1945 Mönchengladbachis), hüüdnimega **Jupp Heynckes**, on endine jalgpallur ja jalgpallitreener.

Mängijana kuulus ta Borussia Mönchengladbachi koosseisu selle klubi kuldsetel aegadel 1960. ja 1970. aastatel, kui tuldi palju kordi riigi meistriks ning võideti nii riigi karikas kui ka UEFA karikas.
Marco Kirm

**Marco Kirm** (sündinud 27. detsembril 1965 Viljandis) on eesti füüsik, Tartu Ülikooli eksperimentaalfüüsika professor, Eesti Teaduste Akadeemia liige (alates 2018. aastast).

## Haridus
Ta lõpetas 1991. aastal Tartu Ülikooli füüsikaosakonna laser-optika erialal (*[[cum laude]]*). Oktoobrist 1991 kuni detsembrini 1995 oli ta doktorant Lundi Ülikooli aatomispektroskoopia osakonnas, sealsamas kaitses ta 1995 doktorikraadi teemal "Investigation of wide gap crystals and highly charged ions in the vacuum ultraviolet using synchrotron radiation and accelerated ions" (juhendaja Indrek Martinson).

## Sportlasena
Ta oli teivashüppes aastatel 1983 ja 1984 Eesti NSV noortemeister ja 1995. aastal Eesti täiskasvanute meister, saanud ka muid medaleid. Ta oli 110 m tõkkejooksu teatejooksus aastatel 1988 ja 1989 Eesti NSV meister, saanud ka 110 m tõkkejooksus Eesti NSV ja Eesti meistrivõistlustel üksikjooksus medaleid nii noorte- kui ka täiskasvanute klassis.

## Töökäik
Kirm on töötanud TÜ Füüsika Instituudis vanemteadurina ja Hamburgi Ülikooli eksperimentaalfüüsika instituudis kiirekanali teadlase-uurijana. 2004–2009 oli ta TÜ Füüsika Instituudi teadusdirektor, 2009–2012 direktor. Ta oli 17. juulist 2012 kuni 30. juunini 2017 Tartu Ülikooli teadusprorektor. Kirm on alates 2018. aasta juulist Tartu Ülikooli eksperimentaalfüüsika professor.

Ta on Tartu Ülikooli senati liige.

## Teadustöö
Ta on rahvusvaheliselt tuntud füüsik, kelle huvisfääris on laia keelutsooniga tahkiste (isolaatormaterjalide) elektroonsed, optilised ja luminestsentsomadused ning nende erinevad rakendused. Laialdaste teaduslike huvide realiseerimine nii füüsika ja materjaliteaduse fundamentaaluuringute kui ka rakenduslike probleemide lahendamisel on õhutanud teda kasutama erinevaid spektroskoopia meetodeid koos tänapäevastel teadus- ja tehnoloogiasaavutustel põhinevate modernsete lühilaineliste valgusallikatega, nagu sünkrotronid, vaba elektroni laserid, ülilühikeste femtosekundiliste (fs) impulssidega võimsad lasersüsteemid. Ta on Eesti esindaja Euroopa Sünkrotronkiirguse kasutajate organisatsioonis (ESUO).

Avaldanud üle 300 teaduspublikatsiooni. 

## Tunnustus
* 2007 Tartu Ülikooli Raefondi preemia
* 2012 Läti Teaduste Akadeemia välisliige 
* 2013 Balti Assamblee medal 
*2018 valiti ta Eesti Teaduste Akadeemia liikmeks täppisteaduste alal. Ta kuulub akadeemia astronoomia ja füüsika osakonda ning on alates 2019 selle juhataja. Ta on Eesti Teaduste Akadeemia välisvahetuse fondi nõukogu liige, üliõpilaste teadustööde riikliku konkursi hindamiskomisjoni liige.
* 2022 Tartu Ülikooli aumärk

## Isiklikku
Tema isa Meinhard Kirm oli kergejõustiklane ja treener ning õde Katrin Kirm on olnud 4-kordne Eesti odaviskemeister.

## Viited

## Välislingid
*
*Sporditulemused. Marco Kirm
*Marco Kirm Eesti Teaduste Akadeemia kodulehel
Pavel Aleksejev

**Pavel Aleksejev** (sündinud 24. veebruaril 1991) on Eesti jalgpallur (kaitsja). 

Ta mängib Eesti klubis JK Sillamäe Kalev.

## Klubikarjäär
*Viimane arvestatud mäng 14.07.2012*

## Viited

## Välislingid
*Pavel Aleksejev jalgpall.ee veebis
Andrei Veis

**Andrei Veis** (sündinud 6. aprillil 1990 Paides) on Eesti jalgpallur (kaitsja) ja treener.

## Klubikarjäär
## Koondisekarjäär
Eesti koondises on Veis pidanud kaks kohtumist. Debüüdi tegi ta 19. juunil 2011 sõprusmängus Tšiili vastu 21-aastaselt. Samas mängus tegid debüteerisid ka Mikk Reintam, Henri Anier, Joonas Tamm, Siim Tenno, Joel Indermitte, Albert Prosa ja Meelis Peitre.
## Karjääri statistika
### Klubi
*Uuendatud seisuga 29. november 2017*

### Koondis

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Roman Nesterovski

**Roman Nesterovski** (sündinud 9. juunil 1989 Narvas) on Eesti jalgpallur (kaitsja/poolkaitsja). 

Ta mängib Eesti Meistriliiga klubis JK Narva Trans.

## Klubikarjäär
*Viimane arvestatud mäng 14.06.2013*

## Viited

## Välislingid
*Roman Nesterovski jalgpall.ee veebis
Aleksandr Volkov

**Aleksandr Volkov** (sündinud 11. oktoobril 1994 Sillamäel) on Eesti jalgpallur (ründaja). Ta mängis Eesti Meistriliiga klubis Nõmme Kalju.

## Klubikarjäär
*Viimane arvestatud mäng 14.07.2012*

## Saavutused
;Nõmme Kalju
*Meistriliiga: 2018
* Eesti Superkarikas: 2019

## Viited

## Välislingid
*Aleksandr Volkov jalgpall.ee veebis
Tanel Tamberg

**Tanel Tamberg** (sündinud 6. juunil 1992 Toila vallas) on endine Eesti jalgpallur (kaitsja).

## Klubikarjäär
*Viimane arvestatud mäng 25.11.2023*

## Viited

## Välislingid
*Tanel Tamberg jalgpall.ee veebis
Edgaras Mastianica

**Edgaras Mastianica** (sündinud 26. oktoobril 1988) on Leedu jalgpallur (poolkaitsja). 

Ta mängib Eesti klubis JK Sillamäe Kalev.

## Klubikarjäär
*Viimane arvestatud mäng 17.07.2012*

## Viited

## Välislingid
*Edgaras Mastianica jalgpall.ee veebis
Gediminase torn

**Gediminase torn** (leedu: *Gedimino pilies bokštas*) on ainus säilinud osa Vilniuse ülemisest kindlusest Vilniuses Leedus.

Esimesed kindlustused ehitati Leedu suurvürsti Gediminase käsul ja need olid puust. Esimesed tellistest kindlustused valmisid Vytautase käsul 1409. aastal.

Torni juurde pääseb jalgsi või funikulööriga.

Tornil on riiklik ja ajalooline tähtsus ja see on üks Leedu sümboleid.
Vitalijus Karpačiauskas

**Vitalijus Karpačiauskas** (sündinud 6. juulil 1966 Panevėžysis) on Leedu endine poksija.

Karpačiauskas osales II kergekeskkaalus (kuni 67 kg) 1992. aasta Barcelona olümpiamängude poksivõistlustel, kuid kaotas veerandfinaalis hilisemale pronksmedalivõitjale Chenglai Arkhomile (Tai) ja jäi edasisest medaliheitlusest välja ning 1996. aasta Atlanta olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Karpačiauskas sai II kergekeskkaalus (kuni 67 kg) 7. maailmameistrivõistlustel (Tampere, 1993) hõbemedali, kaotades finaalis kuldmedalivõitjale ja maailmameistrile Juan Hernándezele (Kuuba) ning 8. maailmameistrivõistlustel (Berliin, 1995) pronksmedali, kaotades poolfinaalis hilisemale hõbemedalivõitjale Oleg Säyetovile (Venemaa) ja jäi edasisest medaliheitlusest välja.  

Karpačiauskas võitis II kergekeskkaalus (kuni 67 kg) 30. Euroopa meistrivõistlustel (Bursa, 1993) kuldmedali ja tuli Euroopa meistriks. Ta osales II kergekeskkaalus (kuni 67 kg) 31. Euroopa meistrivõistlustel (Vejle, 1996), kuid kaotas 2. ringis hilisemale kuldmedalivõitjale ja Euroopa meistrile Hassan Alile (Taani) ning jäi edasisest medaliheitlusest välja. 

Ta oli esimene Leedu poksija, kes on Leedu eest võisteldes tulnud Euroopa meistriks.

## Tunnustus
*1993 – Leedu parim sportlane

## Viited

## Välislingid
*
Aleksandr Bebihh

**Aleksandr Bebikh** (sündinud 29. augustil 1989) on Venemaa jalgpallur (poolkaitsja). 

Ta mängib Eesti klubis JK Sillamäe Kalev.

## Klubikarjäär
*Viimane arvestatud mäng 14.07.2012*

## Viited

## Välislingid
*Aleksandr Bebikh jalgpall.ee veebis
Jevgeni Kabajev

**Jevgeni Kabajev** (ka **Evgeny Kabaev**; sündinud 28. veebruaril 1988) on Venemaa jalgpallur (ründaja). 

Ta mängib Eesti klubis JK Sillamäe Kalev.

## Klubikarjäär

## Välislingid
*Jevgeni Kabajev jalgpall.ee veebis
Peeter Padrik (veterinaar)

**Peeter Padrik** (sündinud 18. detsembril 1961 Tartus) on eesti loomakasvatusteadlane.

## Elulugu
Peeter Padrik on tööliste poeg.

Lõpetas 1980 Tartu 3. Keskkooli, 1990 Eesti Põllumajanduse Akadeemia zooinseneriteaduskonna, õppis 1996–1998 Tartu Ülikooli avatud ülikoolis filosoofiat, lõpetas 2002 EPMÜ-s magistrantuuri, magister loomakasvatuses (2002, EPMÜ), väitekiri "Eesti holsteini tõugu sugupullide sperma morfoloogia ja spermide osmoresistentsus"; 2002. aastast EPMÜ doktorant. Täiendanud end Soome, Rootsi, Hollandi, Leedu ja Läti seemendusjaamades. 

Oli 1990–1998 Eesti Tõuloomakasvatajate Ühistu (ETKÜ) labori peatehnoloog, 1999–2003 juhataja ja 2003. aastast ka juhatuse liige, ühtlasi 1999. aastast EPMÜ loomaarstiteaduskonna sigimisbioloogia osakonna spermatoloog (poole koormusega).

## Teadustöö
Uurimisvaldkond: sugupullide spermide kvaliteet ja viljastamisvõime. 30 teaduspublikatsiooni.

## Teoseid
* Eesti holsteini tõugu seemenduspullide värske sperma kvaliteet. // Agraarteadus (2000) 1
* Eesti holsteini tõugu sugupullide spermide morfoloogia, seda mõjutavad tegurid ja seos emasloomade tiinestumisega. // Agraarteadus (2002) 4
* Eesti punast tõugu sugupullide sperma kvaliteet pärast asukohavahetust. // Agraarteadus (2003) 3
* Fixed time deep intracornual insemination of heifers at syncronized estrus (kaasautor). // Theriogenology 60 (2003) 1
* Eesti holsteini tõugu sugupullide sügavkülmutatud/sulatatud spermide liikumiskarakteristikud ja nende seos emasloomade tiinestumisega. // Agraarteadus (2004) 4
* Low semen dose intracornual insemination of cows at fixed time after PGF2α treatment or at spontaneous estrus (kaasautor). // Animal Reproduction Sci. 95 (2006)

## Viited

## Kirjandus
* 

## Välislingid
*
Hannes Altrov

**Hannes Altrov** (sündinud 2. jaanuaril 1944 Põltsamaal) on eesti klarnetist ja muusikapedagoog.

Ta lõpetas 1962. aastal Põltsamaa Keskkooli. Muusikaõpinguid alustas ta 1959. aastal Põltsamaa Lastemuusikakoolis Voldemar Lemmiku õpilasena. 

Ta lõpetas 1968. aastal Tallinna Riikliku Konservatooriumi (Juhan Kaljaspooliku klassis) ja 1974. aastal Moskva Gnessinite-nimelise Muusikapedagoogikainstituudi aspirantuuri (Ivan Mozgovenko klassis) ning täiendas end aastatel 1976–1977 Pariisi Konservatooriumis (Jacques Lancellot' klassis).

Aastatel 1964–1974 töötas ta Tallinna Muusikakeskkoolis klarnetiõpetajana. Alates 1974. aastast on ta töötanud Eesti Muusika- ja Teatriakadeemias õppejõuna (1984. aastast dotsent, 1993. aastast professor, 1998. aastast puhkpilliosakonna juhataja).

Aastatel 1967–2012 töötas ta ka Eesti Riiklikus Sümfooniaorkestris orkestrandina, alates 1977. aastast ka klarnetirühma kontsertmeistrina.

Tema õpilased on olnud Vahur Vurm, Toomas Vavilov, Ott Maaten, Margus Vahemets, Meelis Vind, Edmunds Altmanis, Jüri Millistfer, Madis Kari, Ivar Säde ja Ringo Vimmsaare.

## Tunnustus
* 1981 Eesti NSV teeneline kunstnik
* 2012 Valgetähe IV klassi teenetemärk

### Auhinnad
* 1970 II auhind vabariiklikul puhkpillimängijate võistlusel
* 1974 III auhind rahvusvahelisel konkursil "Praha kevad"

## Isiklikku
Hannes Altrov on olnud abielus Epp Altrovi ja Maris Vallsaluga. Fagotimängija, klarnetist ja muusikategelane Riho Altrov oli tema vend. Hannes Altrovi ja Maris Vallsalu poeg on klarnetist Marten Altrov.

## Viited

## Välislingid
* Hannes Altrov Eesti Muusika Infokeskuse lehel
Costa Fortuna

**Costa Fortuna** on esimene Fortuna-klassi ristluslaev. Laev kuulub Carnival Corporation & plci tütarettevõttele Costa Crociere S.p.A. ning on ehitatud 2003 Fincantieri laevatehases Genovas Itaalias.

## Ajalugu
Ristluslaev asus esmareisile 3. detsembril 2003. 
Laev ristiti nädalavahetusel 22. novembril 2003 Genovas (Itaalia) ja selle ristiema oli itaalia näitleja Maria Grazia Cucinotta. Laeva kodusadam on Genova.

Ristluslaeva sõsarlaevad on Carnival Triumph, Carnival Victory ja Costa Magica. 

2012. aastal kasutati laeva kruiisideks Warnemündest Kopenhaageni kaudu ning 2013 – Kopenhaagenist.

## Viited

## Välislingid
*Costa Fortuna Costa kodulehel (inglise keeles)
Henn Kalamees

**Henn Kalamees** (aastani 1940 **Heinrich Kalamees**; 15. august 1895 Tartu – 2. oktoober 1972 Tallinn) oli eesti kopsuarst.

Ta lõpetas aastal 1915 Tartu Aleksandri Gümnaasiumi. Aastal 1915 õppis ta Tartu Ülikooli loodusteaduskonnas, aastatel 1915–1918 ja 1920–1922 arstiteaduskonnas. Ta täiendas end Viini Ülikooli juures.

Ta oli aastatel 1922–1925 Kadrinas jaoskonnaarst ning 1925–1927 Lustivere Laste Tuberkuloosi Sanatooriumi juhataja. Aastast 1927 töötas ta Taheva laste tuberkuloosisanatooriumi juhatajana. Pärast sõda töötas ta mitmes tuberkuloosiravilas. Aastal 1958 jäi ta pensionile, tegeledes seejärel põhiliselt aiandusega oma koduaias Meriväljal.

Ta oli Korp! Fraternitas Estica vilistlane.

Henn Kalamees suri 2. oktoobril 1972 ja ta maeti 6. oktoobril 1972 Metsakalmistule.

## Isiklikku
Tema abikaasa Anna Kalamees oli samuti kopsuarst.

## Viited
Ämblikmees (film)

**"Ämblikmees"** (originaalpealkiri "Spider-Man") on 2002. aastal linastunud Ameerika Ühendriikide mängufilm superkangelasest Ämblikmehest. Peategelast kehastab Tobey Maguire.
Karl Kaur

**Karl Kaur** (26. november 1900 Koorküla vald – 2. august 1972 Tallinn) oli eesti lastearst.

Ta lõpetas aastal 1921 Tartu reaalkooli. Ta võttis osa Vabadussõjast. Aastatel 1921–1927 õppis ta Tartu Ülikooli arstiteaduskonnas, ta oli EÜS Ühendus vilistlane.

Ta oli aastatel 1927–1928 Tartu Ülikooli lastekliiniku assistent. Aastatel 1928–1940 oli ta Tallinna 2. Haigla ordinaator. Aastatel 1940–1945 oli ta Tallinna lastehaigla peaarst, aastatel 1945–1952 oli ta Tartu Kliinilise Lastehaigla peaarst; olles ühtlasi 1945–1955 Tartu Riikliku Ülikooli pediaatriakateedri juhataja (sai aastal 1946 dotsendiks). Aastatel 1955–1961 oli ta Tartu Linna Kliinilise Nakkushaigla lasteosakonna juhataja. Ta jäi aastal 1961 pensionile.

Karl Kaur suri aastal 1972 Tallinnas.

## Viited
Lawrence Stevens

**Lawrence Stevens** (25. veebruar 1913 Johannesburg – 17. august 1989 Durban) oli Lõuna-Aafrika poksija.

Stevens võitis kergekaalus (kuni 135 naela ehk 61,2 kg) 1932. aasta Los Angelese olümpiamängude poksivõistlustel kuldmedali ja tuli olümpiavõitjaks.

Stevens poksis detsembrist 1932 kuni juulini 1946 elukutselisena. Ta osales kokku 42 kohtumisel, millest võitis 39 (neist 20 nokaudiga) ja kaotas 2 (need mõlemad nokaudiga) kohtumist ning 1 kohtumine jäi viiki.

## Viited

## Välislingid
* 
*
Adriaan Blaauw

**Adriaan Blaauw** (12. aprill 1914  Amsterdam – 1. detsember 2010 Groningen) oli hollandi astronoom.

Blaauw õppis Leideni ülikoolis ja Groningeni ülikoolis.

Ta töötas Yerkesi observatooriumis, Leideni tähetornis, Groningeni ülikoolis ja mujal. Aastatel 1957–1969 oli ta Groningenis Kapteyni astronoomialaboratooriumi direktor,  1970–1974 Euroopa Lõunaobservatooriumi teine peadirektor ning 1975–1981 Leideni ülikooli professor. Aastatel 1976–1979 oli ta Rahvusvahelise Astronoomiauniooni president. Ta oli üks ajakirja Astronomy and Astrophysics asutajaid.

Ta uuris põhiliselt täheparvi ja väiksema tihedusega täheassotsiatsioone, kaksiktähesüsteemidest ühe tähe plahvatamisel vabanenud tähti, Linnutee ehitust, täheteket ja kosmilist kauguste skaalat. Ta oli üks suuremaid autoriteete Linnutee ehituse ja kinemaatika alal. Ta kirjutas ka Euroopa Lõunaobservatooriumi ja Rahvusvahelise Astronoomiauniooni ajaloost.

## Tunnustus
* 1978 Jules Jansseni auhind
* 1989 Bruce'i medal

Tema järgi on nimetatud asteroid (2145) Blaauw.

## Välislingid
*Autobiograafia
Andrus Mõttus

**Andrus Mõttus** (sündinud 17. veebruaril 1971 Tõrvas) on eesti vaimulik (EELK Konsistooriumi kantsler), ettevõtja ja koolijuht. 

Andrus Mõttus on lõpetanud 1989. aastal Tõrva Keskkooli. Keskkooli ajal osales ta Helme Kutsekeskkooli motoklubis ning tuli 1987. aastal kutsekoolide meistriks motokrossis. 

Aastatel 1989–1993 õppis ta Eesti Põllumajandusülikoolis majandust, seejärel aastatel 2003–2006 Tartu Ülikoolis kehakultuuri ja aastatel 2009–2012 Tartu Teoloogia Akadeemias usuteadust. 2012. aastal lõpetas ta ka EELK Usuteaduse Instituudi pastoraalseminari. 

Aastatel 1993–1995 oli ta Sürgavere põllumajandusühistu tegevdirektor, 1995–1996 EKE ARIKO ettevõtluskonsultant, 1997–1998 Rakvere Lihakombinaadi arendusdirektor ja 1998–2001 ASi Rain juhatuse liige. Aastatel 2001–2002 töötas ta Eesti Energias teenindusdirektorina, 2003–2005 ASis RPM tegevjuhina, 2004–2006 oli Vestman Kinnisvara juhatuse liige ja 2006–2011 OÜ Delibalt Production (MuMa, Rimi, Alpenrose ja Balbiino kohukeste tootja) juhatuse liige. Samuti on ta andnud Kambja Igntsi Jaagu Põhikoolis usuõpetuse tunde ja pidanud loenguid Tartu Ülikooli majandusteaduskonna ettevõtluskeskuses . 

Alates 2009. aastast teenib Andrus Mõttus EELK Kambja koguduses, esmalt praktikandina, 8. juulil 2011 ordineeriti ta diakoniks ning 15. juulil 2012 ordineeris peapiiskop Andres Põder ta õpetajaks. Aastatel 2011–2012 oli Andrus Mõttus Kambja koguduse diakon, alates 2012. aastast on ta Kambja koguduse õpetaja  ja 2012–2018 oli ta samal ajal ka Tartu Kutsehariduskeskuse direktor. 

Alates 31. jaanuarist 2018 on Andrus Mõttus EELK Konsistooriumi kantsler. 
Samuti on ta 2024. aastast Pilistvere Andrease koguduse hooldajaõpetaja. 

Ta on Tõrva Gümnaasiumi fondi asutaja ja nõukogu liige. 

Aprillis 2022 andis president Alar Karis Andrus Mõttusele nooremleitnandi sõjaväelise auastme.

## Isiklikku
Andrus Mõttus elab Laevas. Ta on abielus ja tal on kolm last.

## Viited

## Välislingid
* Kristel Schwede. "Palverännaku eesmärgid on erinevad" Elukiri 5/2010 (osa artiklist on intervjuu Andrus Mõttusega palverännakute teemal)
* Priit Luts. "Tartu kutsehariduskeskuse uueks direktoriks sai Andrus Mõttus" ERR, 27. november 2012
* "Pastorist koolijuht tahab uues ametis ruttu järje peale jõuda" Õpetajate Leht, 25. jaanuar 2013
* Heli Raamets. "Endises saunas töötab salapärane kohukesevabrik" Maaleht, 1. aprill 2010
* Rita Puidet. "Jumala kingitud väega" Eesti Kirik, 24. august 2011